बड’लेण्डखौ नागारनायखायसो बि टि आर गोरोबथाखौ खालामदों होननानै बि जे पिनि रांखान्थियारि, सोलोंथाय आरो सावस्रिनि मन्थ्रि हिमन्त बिस्व शर्माया बुंनायनि सायाव बिथाङा बिफोर गासैबो राजाखान्थि होननानै बुंथियो। बि टि आर गोरोबथायाव जेबो गैया होननाया बि पि एफनि मोनसे राजखान्थि आरो बि पि एफा बि टि आर गोरोबथायाव मा दं मा गैया जेबो बुजियाखै बिनिखायनो बिसोर बिदि बुंदोंमोन। नाथाय दायो बिसोर एसे बुजिबाय बिनिखायनो बिसोर बि टि आर गोरोबथानि सायाव बारा जेबो बुंला। आरो बि जे पिआ बि टि आर खायसो गोरोबथाखौ खालामनाय जादों होननाय जाहोना जाबाय बि जे पिआ राजखान्थि मुलाम्फानि थाखाय बिदि बुंदों होननानै फैला जे बरगयारिया रोखायै फोरमायो।